**ORDIN**

**pentru aprobarea Regulamentului privind procedura de plată destinată cofinanțării lucrărilor de întocmire a planurilor parcelare în vederea înscrierii din oficiu a imobilelor cuprinse în aceste planuri**

Având în vedere dispoziţiile art. 9 [alin. (121), (29), (30), (32)](act:781121%20101930371) – (34) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare,

În temeiul art. 3 [alin. (13)](act:336975%2063428586) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare

directorul general al Agenției Naționale de Cadastru și Publicitate Imobiliară emite prezentul

**ORDIN:**

**Art. 1.** Se aprobăRegulamentul privind procedura de plată destinată cofinanțării lucrărilor de întocmire a planurilor parcelare în vederea înscrierii din oficiu a imobilelor cuprinse în aceste planuri, prevăzut în anexa care face parte integrantă din prezentul ordin.

**Art. 2.** Prezentul ordin intră în vigoare la data de ........ 2021.

**Directorul general**

**al Agenției Naționale Cadastru și Publicitate Imobiliară**

**RÁKOSI-SEIWARTH Ildikó**

București

Nr.

Director general adjunct

Director

Direcția Economică

Director

Direcția Cadastru și Geodezie

Director

Direcția Publicitate imobiliară

Director

Direcția de Înregistrare Sistematică

Avizat pentru legalitate

Director

Direcția Juridică și Resurse Umane

Întocmit: /Consilier juridic/DJRU/

**Anexă la Ordinul nr. ……………………………………**

**Regulament privind procedura de plată destinată cofinanțării lucrărilor de întocmire a planurilor parcelare în vederea înscrierii din oficiu a imobilelor cuprinse în aceste planuri**

**CAPITOLUL I**

**Considerații generale**

**Art. 1 Scopul Regulamentului**

Prezentul Regulament stabilește Procedura privind modalitatea de plată a sumelor destinate cofinanțării lucrărilor de întocmire a planurilor parcelare, coordonate de către comisiile locale de restituire a proprietăţilor funciare în vederea înscrierii din oficiu în cartea funciară a imobilelor cuprinse în aceste planuri, iniţiate ca urmare a contractării acestora de către unităţile administrativ-teritoriale în aplicarea prevederilor art. 9 alin. (29)– (34) din Legea cadastrului și a publicității imobiliare nr. 7/1996, republicată, cu modificările și completările ulterioare.

**Art. 2 Domeniul de aplicare**

**(1)** Procedura se aplică lucrărilor de întocmire a planurilor parcelare, coordonate de către comisiile locale de restituire a proprietăţilor funciare în vederea înscrierii din oficiu în cartea funciară a imobilelor cuprinse în acestea, indiferent dacă pentru acestea au fost emise sau nu titluri de proprietate, iniţiate ca urmare a contractării acestora de către unităţile administrativ-teritoriale în cadrul Programului național de cadastru și carte funciară.

**(2)** Fac obiectul cofinanțării prin prezenta procedură lucrările de întocmire a planurilor parcelare contractate de către unitățile administrativ-teritoriale după data de 24 august 2020, data intrării în vigoare a Legii nr. 192/2020 pentru modificarea și completarea Legii cadastrului și a publicității imobiliare nr. 7/1996.

**Art. 3 Beneficiari**

Beneficiarii sunt unitățile administrativ-teritoriale, respectiv comunele, orașele și municipiile, reprezentate de autoritățile administrației publice locale.

**Art. 4 Definiții și acronime utilizate**

**UAT** - unitatea administrativ-teritorială;

**ANCPI** - Agenția Națională de Cadastru și Publicitate Imobiliară;

**OCPI** - Oficiul de Cadastru și Publicitate Imobiliară;

**Lege** – Legea cadastrului și a publicității imobiliare, nr. 7/1996, republicată, cu modificările și completările ulterioare;

**Prestator** – executantul lucrărilor de întocmire a planurilor parcelare, persoană fizică autorizată să execute lucrări de specialitate din domeniile cadastrului, geodeziei și cartografiei, în categoriile A, B, C, D, indiferent de forma de organizare a acesteia, ori persoană juridică autorizată în clasele I, II sau III;

**Regulament** - prezentul Regulament privind procedura de plată destinată cofinanțării lucrărilor de întocmire a planurilor parcelare în vederea înscrierii din oficiu a imobilelor cuprinse în aceste planuri**;**

**Procedura de recepție** - Procedura privind recepţia planurilor parcelare şi atribuirea numerelor cadastrale în vederea înscrierii în cartea funciară prevăzută în Regulamentul de avizare, recepţie şi înscriere în evidenţele de cadastru şi carte funciară  aprobat prin Ordinul directorului general al ANCPI;

**Calculul termenelor** - termenele prevăzute de prezenta procedură se calculează conform prevederilor din Codul Civil.

**CAPITOLUL II**

**Etape preliminare**

**Art. 5** **Înștiințarea transmisă de UAT la ANCPI privind intenția de a demara lucrări de întocmire a planurilor parcelare, pentru care se solicită cofinanțarea prevăzută de Lege**

UAT va înștiința ANCPI prin adresă scrisă despre intenția de a demara lucrări de întocmire a planurilor parcelare, în care va include informații precum: obiectul lucrărilor (întreg extravilanul UAT sau un număr determinat de tarlale care fac obiectul legilor fondului funciar), valoarea estimată a achiziției serviciilor, durata estimată de finalizare a lucrărilor, alte informații considerate relevante, precum și solicitarea de a fi luat în evidență pentru cofinanțarea lucrărilor.

**Art. 6 Derularea procedurii de achiziție și semnarea contractului de servicii de către UAT cu prestatorul.**

**(1)** UAT este responsabilă de modalitatea de atribuire a contractelor de servicii și de încheierea acestora cu prestatorii de servicii.

**(2)** Contractul de servicii va fi încheiat conform legii și cu respectarea prezentului Regulament, precum și în baza caietului de sarcini care va cuprinde Specificațiile tehnice întocmite în conformitate cu prevederile Regulamentului de avizare, recepție și înscriere în evidențele de cadastru și carte funciară, aprobat prin Ordinul directorului general al ANCPI nr. 700/2014, cu modificările și completările ulterioare.

**(3)** UAT răspunde de respectarea legislației în materia achizițiilor publice în ceea ce priveşte organizarea şi derularea procesului de achiziție a serviciilor de realizare a planurilor parcelare, precum şi de modul de utilizare a sumelor alocate din bugetul ANCPI prin bugetul OCPI, potrivit destinaţiei pentru care au fost alocate.

**(4)** Prestatorul serviciilor este responsabil de îndeplinirea cerințelor privind informarea persoanelor ale căror date cu caracter personal se colectează și prelucrează în cadrul procesului de realizare a planurilor parcelare, conform prevederilor legale pentru protecţia persoanelor cu privire la prelucrarea datelor cu caracter personal şi libera circulație a acestor date.

**(5)** În termen de 5 zile lucrătoare de la încheierea contractului de servicii, UAT are obligaţia de a transmite la OCPI și ANCPI o copie conformă cu originalul a acestuia. UAT va transmite OCPI și ANCPI, în copie conformă cu originalul, orice act adițional la contractul de servicii, în termen de 5 zile lucrătoare de la încheierea acestuia.

**Art. 7 Atribuții**

**(1)** După încheierea contractului de servicii, UAT va desemna prin act administrativ o persoană responsabilă cu urmărirea derulării contractului de servicii.

**(2)** Principalele atribuții ale persoanei responsabile de contract, sunt următoarele:

**a)** asigurarea derulării contractului de servicii în conformitate cu prevederile și termenele contractuale;

**b)** îndeplinirea tuturor demersurilor în vederea efectuării recepțiilor, comunicării documentelor în forma, conținutul, condițiile și termenele stabilite de prezentul regulament și de prevederile legale referitoare la avizarea acestor documente;

**c)** comunicarea, în termenele și în forma prevăzută de contractele de servicii și de prevederile legale în vigoare, a tuturor documentelor necesare efectuării recepțiilor serviciilor și plăților;

**d)** informarea de îndată a OCPI în legătură cu problemele apărute în derularea contractului de servicii, respectiv suspendarea execuției contractului, modificarea prin acordul părților, rezilierea, denunțarea unilaterală și altele asemenea, transmițând totodată și actul doveditor în sensul celor arătate;

**e)** efectuarea tuturor raportărilor solicitate de ANCPI/OCPI în scopul monitorizării contractelor de servicii, în termenele și condițiile stabilite;

**f)** verificarea corespondenței dintre numărul cărților funciare deschise precizat în adresa OCPI menționată la art. 8 alin. (4) din prezentul Regulament, Procesul-verbal de acceptanță a serviciilor și Factură.

**Art. 8 Derularea și recepția lucrărilor de realizare a planurilor parcelare**

1. Planurile parcelare se realizează cu respectarea Procedurii privind recepția planurilor parcelare și atribuirea numerelor cadastrale în vederea înscrierii în cartea funciară, prevăzută în Regulamentul de avizare, recepție și înscriere în evidențele de cadastru și carte funciară, aprobat prin Ordinul directorului general al ANCPI nr. 700/2014, cu modificările și completările ulterioare, precum și a celorlalte prevederi legale în domeniul fondului funciar.
2. Planurile parcelare recepționate de OCPI se afișează în condițiile art. 40 alin. (8) din Legea cadastrului și a publicității imobiliare nr. 7/1996, republicată, cu modificările și completările ulterioare.

**(2)** Planurile parcelare modificate în urma soluţionării cererilor de rectificare şi după actualizarea evidenţei conform lucrărilor de înregistrare în cadastru şi în cartea funciară realizate la cerere, sunt recepţionate de către inspectorul din cadrul OCPI prin emiterea Referatului de admitere.

**(3)** Pentru toate imobilele cuprinse în documentele planurilor parcelare recepționate (imobile înscrise anterior în cartea funciară, imobile cuprinse în titlurile de proprietate emise anterior recepționării planului parcelar, dar neînscrise în cartea funciară, imobilecuprinse în titlurile de proprietate emise ulteriorrecepționării planului parcelar, imobile reprezentând terenul aflat la dispoziţia comisiei locale de fond funciar etc.), directorul OCPI declanşează procedura de înscriere a dreptului de proprietate în sistemul integrat de cadastru şi carte funciară prin întocmirea cererii de înscriere din oficiu în cartea funciară, conform art. 40 alin. (12) din Lege.

**(4)** După deschiderea cărților funciare aferente imobilelor recepționate, OCPI va comunica UAT numărul cărților funciare deschise și numărul imobilelor care nu fac obiectul cofinanțării potrivit art. 9 din prezentul Regulament, precum și o copie a referatului de admitere în vederea emiterii Procesului-verbal de acceptanță a serviciilor prestate.

**(5)** UAT va emite Procesul-verbal de acceptanță pentru serviciile prestate pe baza referatului de admitere și a adresei de informare referitoare la deschiderea cărților funciare întocmită de către OCPI, menționată la art. 8 alin. (4) din prezentul Regulament. Procesul-verbal de acceptanță va fi semnat de către UAT şi Prestator.

**Art. 9 Nu fac obiectul decontării potrivit prezentului Regulament:**

**a)** imobilele pentru care au fost deschise cărțile funciare în baza lucrărilor de înregistrare sistematică realizate prin finanțare din fonduri publice în cadrul altor proiecte;

**b)** imobilele pentru care sunt în derulare contracte care au ca obiect lucrări de înregistrare sistematică.

**CAPITOLUL III**

**Procedura de alocare și transfer a fondurilor destinate cofinanțării și efectuarea plății**

**Art. 10 Solicitarea de către UAT a decontării sumei destinate cofinanțării**

**(1)** După deschiderea noilor cărți funciare, UAT poate solicita decontarea sumei destinate cofinanțării.

**(2)** Solicitarea va fi întocmită conform modelului prevăzut în Anexa nr. 1 și va fi transmisă către OCPI.

**(3)** OCPI va verifica corespondența informațiilor înscrise în Anexa nr. 1, cu cele din Referatul de admitere, adresa de informare a OCPI menționată la art. 8 alin. (4) din prezentul Regulament și din Procesul-verbal de acceptanță a serviciile prestate.

**(4)** Directorul OCPI va desemna prin decizie persoanele responsabile pentru verificarea și certificarea cu viza „Certific realitatea, regularitatea și legalitatea operațiunilor” și viza „Bun de plată”. Certificarea se va face pe exemplarul original al Solicitării de decontare a sumei destinate cofinanțării. Solicitarea de decontare a sumei destinate cofinanțării se va transmite în copie certificată pentru conformitate cu originalul la ANCPI, însoțită de copia certificată a anexelor menționate în solicitare.

**(5)** Direcția de Înregistrare Sistematică din cadrul ANCPI va centraliza lunar toate solicitările și documentele aferente și va transmite Direcției Economice din cadrul ANCPI necesarul de fonduri aferent cofinanțării pentru solicitările care îndeplinesc condițiile prevăzute de Lege și prezentul Regulament.

**(6)** Direcția Economică din cadrul ANCPI va înainta Consiliului de Administrație al ANCPI, propunerile de alocare de fonduri.

**Art. 11 Aprobarea alocării fondurilor destinate cofinanțării**

**(1)** Consiliul de Administrație va aproba alocarea de fonduri pentru cofinanțarea lucrărilor de întocmire a planurilor parcelare conform solicitărilor înaintate în funcție de următoarele criterii:

- în limita creditelor bugetare existente sau care pot fi disponibilizate de la alte categorii de cheltuieli;

- în limita și în termenul prevăzut în actele normative în vigoare care cuprind dispoziții referitoare la modalitatea de modificare și rectificare a bugetului aprobat;

- în ordinea înregistrării solicitărilor de cofinanțare.

**(2)** ANCPI va asigura decontarea lucrărilor în limita prevederilor bugetare aprobate și a disponibilului existent în cont.

**(3) Direcția de Înregistrare Sistematică din cadrul ANCPI va comunica fiecărui OCPI, iar acesta fiecărui UAT solicitant, Hotărârea Consiliului de Administrație al ANCPI prin intermediul unei înștiințări întocmită conform modelului prevăzut în Anexa nr. 2.**

**(4)** Valoarea cofinanțării este în cuantumul prevăzut la art. 9 alin. (345) din Lege, la data solicitării de către UAT a decontării sumei destinate cofinanțării, dar nu mai mult decât valoarea contractată/carte funciară.

**(6)** În cazul imobilelor cu proprietari neidentificați, subiect al înscrierii provizorii a UAT, se va deconta 10% din prețul cofinanțat pentru un imobil.

**Art. 12 Transferul fondurilor către OCPI**

**(1)** OCPI va transmite către ANCPI solicitarea de deschidere de credite în vederea transferului de fonduri aferente cofinanțării pentru numărul de cărți funciare care fac obiectul decontării. OCPI certifică pe formularul solicitării transferului de fonduri, verificarea realității, regularității și legalității tuturor acțiunilor și documentelor emise până la această etapă.

**(2)** Direcția de Înregistrare Sistematică din cadrul ANCPI va centraliza solicitările de deschidere de credite. Ulterior, va transmite prin adresă Direcției Economice solicitările de deschidere de credite și Anexa nr. 1 în copie certificată corespunzător de către OCPI, în vederea efectuării transferurilor către OCPI a sumelor solicitate.

**(3)** Direcția Economică din cadrul ANCPI va transfera la OCPI fondurile solicitate, în baza Anexei nr. 1 și a cererii de deschidere de credite, în ordinea înregistrării solicitărilor, în limita fondurilor disponibile și cu respectarea normelor referitoare la închiderea exercițiului financiar emise de Ministerul Finanțelor Publice.

**Art. 13 Efectuarea decontării către UAT**

**(1)** OCPI va efectua decontarea corespunzătoare în contul UAT menţionate în Anexa nr. 1, în termen de maxim 2 zile lucrătoare de la primirea sumelor în contul de Trezorerie. OCPI va întreprinde toate demersurile pentru a aplica dispozițiile legale în vigoare referitoare la angajarea, lichidarea și ordonanțarea cheltuielilor, precum și organizarea, evidența și raportarea angajamentelor bugetare și legale.

**(2)** Pentru transferul fondurilor corespunzătoare, UAT va deschide la Trezorerie cont cu simbol distinct pentru cofinanţarea contractelor de lucrări de întocmire a planurilor parcelare în vederea înscrierii din oficiu a titlurilor de proprietate emise în baza legilor de restituire a proprietăţilor funciare .

**(3)** În cazul în care nu se efectuează decontarea în termenul stabilit, OCPI va restitui sumele ANCPI în ziua următoare expirării termenului prevăzut la alin. (1).

**CAPITOLUL IV**

**Dispoziții finale**

**Art. 14** Anexa 1 și 2 fac parte integrantă din prezentul Regulament.

**ANEXA Nr. 1**

la Regulament

|  |
| --- |
| JUDEȚUL………………… |
| UNITATEA ADMINISTRATIV-TERITORIALĂ Nr. . . . . . . . . . ./. . . . . . . . . . |

**Solicitarea UAT de decontare a sumei destinate cofinanțării**

Stimată doamnă Director,

Stimate domnule Director,

Municipiul/orașul/comuna ........................, prin Primar …………………., în calitate de reprezentat legal, solicităm aprobarea cofinanțării lucrărilor de întocmire a planurilor parcelare ce au fost finalizate, în condițiile art. 9 alin. (29) din Legea cadastrului și a publicității imobiliare nr. 7/1996, republicată, cu modificările și completările ulterioare și decontarea sumei de ………… lei,în contul ................................... deschis la ............................................. .

Aceste fonduri sunt solicitate în conformitate cu prevederile contractului de servicii nr. ..............., din data de ................., încheiat între UAT ....................... și …..............................., având ca obiect .................................................................................................., finalizat în data de.............................. prin Referatul de admitere nr. ............. din data de ................... și Procesul-verbal de acceptanță a serviciile prestate nr. .............. din data de............... .Valoarea contractuală a fost stabilită la ............. lei/carte funciară, valoare care va fi cofinanțată în conformitate cu prevederile art. 9 alin. (30) și (345) din Legea nr. 7/1996, republicată, cu modificările și completările ulterioare.

Anexăm prezenteiurmătoarele documente în copie*:*

a) Referatul de admitere nr. …… din data …………….;

b) Adresa de informare a OCPI nr………din data ……… privind numărul de cărți funciare deschise în sistemul integrat de cadastru și carte funciară, precum și numărul cărților funciare ce nu fac obiectul decontării;

c) Procesul-verbal de acceptanță a serviciilor prestate nr. …… din data ……………;

d) Factura nr…….. din data…………emisă de Prestator.

Cu deosebită considerație,

|  |  |
| --- | --- |
|  |  |
|  | Primar,  ………………………  (numele, prenumele, semnătura şi ştampila) |

*Notă: Procesul-verbal de acceptanță a serviciilor prestate și Factura emisă de Prestator vor fi transmise în copie conform cu originalul.*

**ANEXA Nr. 2**

**la Regulament**

**Comunicarea către OCPI a aprobării alocării de fonduri pentru cofinanțarea lucrărilor de întocmire a planurilor parcelare în vederea înscrierii din oficiu a imobilelor cuprinse în aceste planuri**

**Agenția Națională de Cadastru și Publicitate Imobiliară**

**Nr. ……./…………………..**

**Către: OCPI…………………**

**În atenţia:** Doamnei/Domnului **…………………Director**

**Referitor la: Hotărârea Consiliului de Administrație al ANCPI privind aprobarea alocării de fonduri pentru cofinanțarea lucrărilor de întocmire a planurilor parcelare în vederea înscrierii din oficiu a imobilelor cuprinse în aceste planuri**

Stimată Doamnă/Stimate Domnule Director,

Vă înștiințăm asupra faptului că, prin Hotărârea Consiliului de Administrație al Agenției Naționale de Cadastru și Publicitate Imobiliară nr. ……… din data de ……………. a fost aprobată alocarea de fonduri pentru cofinanțarea lucrărilor de întocmire a planurilor parcelare în vederea înscrierii din oficiu a imobilelor cuprinse în acestea, solicitată de UAT ……………. în funcție de criteriile:

- în limita creditelor bugetare existente sau care pot fi disponibilizate de la alte categorii de cheltuieli;

- în limita și în termenul prevăzut în actele normative în vigoare, care cuprind dispoziții referitoare la modalitatea de modificare și rectificare a bugetului aprobat;

- în ordinea înregistrării solicitărilor de cofinanțare:

Astfel:

- pentru UAT …………………… județul …………………. suma de…………… lei;

- pentru UAT …………………… județul …………………. suma de…………… lei;

Vă rugăm să comunicați fiecărui UAT suma aprobată de către Consiliului de Administrație al ANCPI.

Cu deosebită consideraţie,

**……………………………………**

**DIRECTOR GENERAL**

**……………………………………**

**Director General Adjunct**